L 71/6
DA
Den Europæiske Unions Tidende
9.3.2023
(14)
Endvidere kan ligheden i syreniveauet ikke skabe nogen forveksling mellem »Aceto Balsamico di Modena« (BGB) og »Aceto Balsamico Tradizionale di Modena« (BOB) eller føre til antydning af sidstnævnte.
Selv om visse produkter under begge betegnelser deler visse egenskaber som f.eks.
syreniveauet, fremstilles de af forskellige råmaterialer og følger forskellige produktionsmetoder og forbliver dermed adskilt.
(15)
Endelig defineres »Aceto Balsamico di Modena« (BGB) ikke som vineddike og er dermed ikke underlagt de regler, som gælder for vineddike, især med hensyn til minimumssyreindholdet.
(16)
For så vidt angår indsigelserne vedrørende udvidelsen af udbuddet af flaskestørrelse kan ændringen ikke betragtes som indførelse af nogen begrænsninger for de erhvervsdrivende, der er involveret i emballering af »Aceto Balsamico di Modena«.
At tillade supplerende beholderkapacitet som f.eks.
0,100 l, 0,150 l, 0,200 l eller 1,5 l kan tværtimod betragtes som liberalising af aftapningsbetingelserne.
En mulig indvirkning af den øgede konkurrence, der kan være affødt af markedsføringen af »Aceto Balsamico di Modena« i et større udbud af flaskestørrelser, ville være i overensstemmelse med de grundlæggende principper i EU's konkurrencepolitik og bør ikke betragtes som skadelig for omdømmet for »Aceto Balsamico di Modena« (BGB).
(17)
Formålet med egenskaberne ved beholderne med en kapacitet på mindre end 0,250 liter, der indgår i enhedsdokumentets afsnit 3.5, er at sikre en minimumsstandard for ensartetheden blandt flaskerne, hvori produktet sælges.
Denne emballeringsregel er hverken omfattet af varebeskrivelsen eller er tilknyttet varespecifikationen i det afsnit i enhedsdokumentet, der vedrører dette.
Den kan derfor ikke betragtes som et væsentligt element ved præsentationen af produktet.
Da disse krav kun fastsættes for nye beholdere med en kapacitet på mindre end 0,250 liter, hvilket ikke var tilladt før den foreliggende ændring, vil den ændring, der er gjort indsigelse mod, ikke have nogen negativ indvirkning på de investeringer i beholdere, som de virksomheder, der aftapper »Aceto Balsamico di Modena«, allerede har foretaget, og derfor vil det ikke medføre et økonomisk tab for disse.
(18)
Der er ikke blevet anført oplysninger om kontrolorganet direkte i enhedsdokumentet, da det ikke kræves der i overensstemmelse med bilag I til Kommissionens gennemførelsesforordning (EU) nr.
668/2014 (5).
Denne oplysning er dog medtaget i varespecifikationen som fastsat i artikel 7, stk.
1, litra g), i forordning (EU) nr.
1151/2012.
(19)
Med henvisning til de indsigende parters indsigelser mod den påkrævede overensstemmelse med isotopforholdet er sådanne forhold indført for bedre at kunne spore mulig forfalskning af vineddike og forbedre kontrolordningen for »Aceto Balsamico di Modena«.
Kontrol af isotopforholdet gennemføres under alle omstændigheder på fremstillingsstadiet og berører derfor kun producenter af »Aceto Balsamico di Modena«.
(20)
Den ændring af varespecifikationen, der er offentliggjort i Den Europæiske Unions Tidende, og som vedrører betegnelsen »Aceto Balsamico di Modena« (BGB), bør godkendes.
(21)
Foranstaltningerne i denne forordning er i overensstemmelse med udtalelse fra Komitéen for Kvalitetspolitikken for Landbrugsprodukter —
VEDTAGET DENNE FORORDNING:
Artikel 1 Den ændring af varespecifikationen, der er offentliggjort i Den Europæiske Unions Tidende, og som vedrører betegnelsen »Aceto Balsamico di Modena« (BGB), godkendes.
(5) Kommissionens gennemførelsesforordning (EU) nr.
668/2014 af 13. juni 2014 om fastlæggelse af regler for anvendelsen af EuropaParlamentets og Rådets forordning (EU) nr.
1151/2012 om kvalitetsordninger for landbrugsprodukter og fødevarer (EUT L 179 af 19.6.2014, s. 36).